Student: Aleksandra Vidojevic 201787/2015

**Projektni zahtev**

# Tema: Aplikacija e-trgovine za prodaju usluga

Potrebno je razviti veb aplikaciju za prodaju elektronskih usluga. Elektronske usluge predstavljaju proizvode u online shop-u i razvrstane su po kategorijama. Kategorije predstavljaju grupe proizvoda sa istim osobinama. Kategorija proizvoda može imati svoje podkategorije i njihov broj nije ograničen. Radi boljeg korisničkog iskustva se predlažu najdublje 3 nivoa stabla kategorizacije i predlaže se da svaka podkategorija ima jednu roditelj kategoriju. Svaka kategorija treba da ima svoj naziv i svoju sliku (može biti i opciono). Svaki proizvod mora imati šifru, naziv, glavnu sliku, sporedne slike (opciono), cenu, količinu na stanju, opis i osobine. Svaka osobina može imati svoje vrednosti. Proizvod može imati isključivo po jednu vrednost osobine koja mu je dodeljena. Osobine proizvoda služe kao filteri i olakšavaju pretragu korisniku.

Jedna od glavnih funkcionalnosti aplikacije jeste proces kupovine. Potrebno je omogućiti kupcima da se registruju u aplikaciji a potom uloguju kako bi mogli da obave kupovinu. Na registraciji je potrebno proveriti da li e-mail adresa jednoznačno određuje kupca. Kako bi se kupac autentifikovao, potrebno je da mu se pošalje verifikacioni mail sa aktivacionim linkom. Nakon ove akcije, kupcu treba omogućiti logovanje unosom e-mail adrese ili korisničkog imena i lozinke. Obezbediti i resetovanje lozinke u slučaju da korinsik zaboravi svoju šifru. Kupcu treba omogućiti pregled proizvoda po kategorijama. Proizvode po kategorijama kupac može da filtrira odabirom definisanih vrednosti osobina u filteru sa strane. Kupcu treba omogućiti i detaljan pregled pojedinačnog proizvoda kao i dodavanje unete količne tog proizvoda u korpu. Kupac treba da ima pregled korpe i mogućnost da izmeni količinu dodatim proizvodima ili da ukloni neki od njih.

Aplikacija treba da podržava i administratorske naloge koji bi imali mogućnost da kreiraju, ažuriraju i brišu proizvode i kategorije. Administratori moraju da imaju pregled svih porudžbina kao i mogućnost da ažuriraju status istih (isporučena/otkazana). Aplikacija mora da vodi računa o zalihama proizvoda i na nakon svake porudžbine ažurira stanje. Administratori moraju da imaju uvid u detalje porudžbina. Takože, potrebno da administrator može da obeleži određene proizvode flag-om i da ih istakne na početnoj stranici.

**Analita projektnog zahteva**

Entiteti koji su potrebu su:

* Kategorija
* Proizvod
* Atribut
* Porudžbina
* Korisnik

Atributi entiteta:

* Kategorija (naziv, slika)
* Proizvod (naziv, šifra, cena, zaliha, slike, opis, osobine)
* Atribut (naziv)
* Porudžbina (kupac, stavke porudžbine, suma, status)
* Korisnk (ime, prezime, korisničko ime, lozinka, email, privilegije)

Aplikacija treba da ima 2 vrste korisnika: kupca i administratora.

Kupac treba da ima mogućnost da preko svojih parametara za logovanje pristupi aplikaciji, pretražuje proizvode, filtrira ih, dodaje u korpu, briše iz korpe, menja im količinu koju želi da kupi, obavi kupovinu, kao i što mora imati mogućnost da izmeni svoje podatke, vidi istoriju porudžbina i restartuje šifru u slučaju da je zaboravio.

Administrator treba da ima mogućnost da preko svojih parametara za logovanje pristupi admin delu aplikacije. On bi iz admin dela trebalo da ima mogućnost da kreira, ažurira i briše proizvode i kategorije, kao i što bi trebao da ima i uvid u sve porudžbine koje može takođe da ažurira i menja status istih.

Aplikaciji može da pristupi bilo koji posetilac sa weba ali kako bi obavio kupovinu mora da se registruje ukoliko ne postoji već kreiran nalog za tog posetioca. Posetilac se registruje klikom na link za registraciju i unosom potrebnih podataka. Vrši se provera da li email adresa već postoji u bazi jer ukoliko postoji, neće biti moguće kreirati nalog. Nakon uspešne registracije, posetilac (sada već registrovani korisnik), unosom svojih parametara (emaila i lozinke) se loguje i pristupa aplikaciji. Ukoliko je šifra zaboravljena, kupac može klikom na link za resetovanje lozinke da postavi novu. Nakon uspešnog logovanja on ima uvid u proizvode i kategorije. Klikom na pojedinačni proizvod iz kategorije ili sa početne stranice iz promo slajdera, kupac otvara stranicu sa detaljima o proizvodu. Sa te stranice kupac može izmeniti količinu koji želi da doda u korpu i može klikom na dugme za dodavanje u korpu, isti da ubaci u korpu. Takođe, na pregledu kategorije, kupac ima filtere pomoću kojih pretražuje proizvode iz te kategorije. Nakon što kupac doda u korpu sve proizvode koje je želeo, klikom na ikonicu korpe nastavlja sa procesom kupovine. U samoj korpi, kupac može izbaciti neki proizvod ili izmeniti količinu nekom dodatom proizvodu. Unosom preostalih infomacija u korpi i klikom na dugme za procesuiranje, kupac završava svoju kupovinu.